SET มีโอกาสไปต่อฝรั่งเริ่มกลับมาซื้อ
บล.โนมูระ พัฒนสิน คาด SET มีโอกาสปรับขึ้นต่อ จากแรงหนุนราคาน้ำมันที่ปรับตัวเพิ่มขึ้น รวมถึงนักลงทุนต่างชาติเริ่มกลับเข้ามาลงทุนในทรัพย์สินเสี่ยงอีกครั้ง นอกจากนี้ แนะนำให้ติดตามตัวเลขสำคัญที่จะประกาศในช่วงสัปดาห์นี้
22 ก.พ. 2559

Technical Weekly: by Capital Nomura Securities (Thailand)
 
บล.โนมูระ พัฒนสิน มองดัชนีตลาดหุ้นไทยสัปดาห์หน้านี้ Sideway ในกรอบต้าน 1,341/1,350 จุด และแนวรับ 1,313/1,300 จุด
 
SET สัปดาห์นี้มีโอกาสฟื้นตัวต่อ เนื่องจากราคาน้ำมันปรับตัวขึ้นต่อ ซึ่งจะส่งผลดีต่อหุ้นกลุ่มพลังงานเป็นอย่าง รวมถึง Fund Flow มีโอกาสไหลกลับสู่ทรัพย์สินเสี่ยง ขณะที่ ต่างชาติกลับมาซื้อสุทธิในตลาดหุ้นไทย 6,189 ล้านบาทเช่นเดียวกับตลาดฟิวเจอร์ที่ต่างชาติคงสะสม Long ต่อเนื่องอีก 22,924 สัญญาส่งผลให้ยอดรวมสุทธิของต่างชาติตั้งแต่ต้นปี 2016 จนถึงปัจจุบันต่างชาติถือครองสถานะ NetLong สูงถึง 107,860 สัญญาซึ่งบ่งชี้เป็นนัยฯต่อโอกาสการฟื้นตัวของดัชนีหุ้นไทย
นอกจากนี้คาด Upside ของตลาดในช่วงถัดไปยังมีความคาดหวังต่อนโยบายผ่อนคลายจากธนาคารกลางต่างๆเพิ่มเติมในช่วงเดือนมี.ค.นี้โดยมุมมองของฝ่ายวิจัยประเมินการประชุม ECB Meeting 10 มี.ค.คาดมีโอกาสปรับเพิ่มวงเงินในการเข้าซื้อสินทรัพย์เพิ่มเติมรวมถึงให้นำหนักการปรับลดดอกเบี้ยเงินฝากลงอีก -10 bps สู่ระดับ -0.4% ซึ่งน่าจะมีแนวโน้มเดียวกันกับการประชุม BOJ Meeting ในวันที่ 14-15 มี.ค. คาด BOJ มีโอกาสเพิ่มวงเงินการซื้อสินทรัพย์ ETF สู่ระดับ 5 ล้านล้านเยนจาก 3 ล้านล้านเยนรวมถึงคาดจะปรับลดอัตราดอกเบี้ยนโยบายลงอีก -0.2% สู่ระดับ -0.3% เป็นปัจจัยหนุนเพิ่มเติม
 
ส่วนดัชนีชี้นำเศรษฐกิจที่น่าจับตาในสัปดาห์นี้แนะติดตาม
วันที่ 22 ก.พ.PMI ยูโรโซน (คาด 52จุดจาก 52.3)
วันที่ 25 ก.พ. CPI ยูโรโซน (คาด -1.4%m-m จาก 0.0%) และดัชนีส่งออกไทยเดือนม.ค. (คาด -3.65% จาก -8.73%)
วันที่ 26 ก.พ. GDP4Q15 (คาด +0.5% จาก +0.7%)
 
 
คลิกเพื่อดูรายละเอียด…